มาครั้งนี้มาพักเป็น Hostel ก็เลยไม่มีอาหารเช้าให้ ไม่มีอาหารเช้าให้ก็มีข้อดีคือเราจะได้หาอาหารเช้ากินเลย เลือกร้านอร่อยๆ ได้เองเลยค่ะ ครั้งนี้อยากลองเปลี่ยนกินร้านใหม่ๆ บ้างค่ะ มาลองร้านนี้ ค่ะ

ร้าน ข้าวต้มปฐม 

(ที่ตั้งและการเดินทาง)
ร้านอยู่ตรงข้ามราชภัฎเชียงใหม่เลย เราเปิด App วงในแล้วตามไปโลดได้เลย รับรองไม่หลงค่ะ
มีที่จอดรถหน้าร้านนิดหน่อย หรือไม่ก็จอดริมทางได้เลย หาที่จอดยากเหมือนกัน

(บรรยากาศร้าน)
เป็นร้านใหญ่โตดีค่ะ ห้องแถว 2 คูหาแต่เขาทำเป็นร้านโล่งๆ มีโต๊ะ เหมือนร้านข้าวต้มโต้รุ่งประมาณนี้ค่ะ
ร้านเขาไม่เน้นตกแต่งเท่าไหร่

เมนูของร้านถึงจะเป็นร้านข้าวต้มแต่เขาไม่มีเมนูที่ทำแบบสดๆๆ เมนูเขามีให้เลือกไม่เยอะมาก แต่ที่สั่งมาอร่อยทุกเมนู ชอบที่เมนูเขามีให้เลือกไม่เยอะ แต่อร่อย และ เสริฟเร็วมาก

เรากินหลายเมนูอยู่ค่ะ สั่งมา เบิ้ลด้วย แต่ละจานก็ตกประมาณ 40-60 บาท 
= จับฉ่าย=
เมนูเด็ด เราชอบอันนี้มาก เขาต้มผักมาจนเปื่อยเลย แล้วรสชาติจับฉ่ายก็อร่อย นัวๆ ดีค่ะ 
ไม่ได้รสเข้มมาก แต่น้ำแกงเขาจะหวาน เพราะต้มผัก จนเปื่อย จานนี้เราต้องสั่ง เพิ่มเลย 

= หมูทอด=
จานนี้เราชอบ เป็นหมูสามชั้น ที่เขาทอดมากรอบๆๆ เขาทอดมาแห้งๆ ข้างนอกกรอบดี แล้วก็เค็มๆ ดี 
กินกับข้าวต้ม อร่อยดีค่ะ

= ไก่รวนเค็ม =
ไก่รวนแห้งๆ เค็มๆ ดี แต่ไก่อันนี้เขาจะชิ้นเล็กไปหน่อย แต่ว่าข้อดีคือมันแห้งๆ ดีค่ะ 

= เลือด เต้าหู้=
อันนี้เราก็ชอบ ชอบเลือดนะค่ะ เพราะไม่กินเต้าหู้อย่างงี้ แต่เลือดหวาน ไม่มีกลิ่นคาวเลย เขาทำเหมือนพะโล้แต่รสชาติไม่เข้นข้นเท่าพะโล้ รสกลางๆ แต่ อร่อยดีค่ะ เลือดหวานนนนนนนนนน

= ไข่เค็ม=
เราชอบกินไข่เค็ม กับ ข้าวต้ม อร่อยดี อันนี้ไข่เค็มธรรมดา ให้มา 2 ฟอง

กินแบบอิ่มมากแต่เช้าเลย เป็นอาหารเช้า ที่อร่อย เริ่มต้นด้วยอาหารเช้าดีดี เริ่มวันที่ดีเลยค่ะ
